ร้านริมทาง จอดรถหน้าร้านได้เลย บรรยากาศไม่ได้ดีอะไร  ตอนที่ไปร้านข้างๆเปิดเครื่องตัดเหล็กด้วย หูดับเลย ภายในร้านสะอาดในระดับนึง โต๊ะไม่มีฝุ่นเท่าไรทั้งๆที่รถวิ่งผ่านไปมาตลอด แต่เขาโฆษณาว่าห้องน้ำสะอาด ... คิดว่ามาตราฐานคงคนละระดับกัน
เมนูที่นี่แปลกตรงที่ก๋วยเตี๋ยวเป็ดทำเป็นน้ำตกได้ด้วย แถมคนขายก็เชียร์ให้ลอง จัดไปครับ รถชาติไม่เหมือนกับก๋วยเตี๋ยวเรือ หรือหมูน้ำตกนะ แต่จัดว่าอร่อยดี น้ำไม่เค็ม เป็ดตุ่นจนนุ่ม สีเนื้อเป็ดจะดูคล้ำ น่าจะเพราะเครื่องพะโล้ 
แต่ส่วนตัวผมว่าข้าวหน้าเป็ดอร่อยกว่า น้ำซอสราดออกรสหวาน กินตัดกับพริกดองซอสเปรี้ยวเข้ากันดีครับ แต่ปริมาณเนื้อเป็ดดูน้อยไปหน่อย อละดูมาเป็นเศษเนื้อมากกว่าชิ้น ถ้าจะขยับราคาเป็น 50 บาทแต่ให้เนื้อเป็ดที่ดูมากขึ้นก็น่าจะดีขึ้นมาก 
สามารถสั่งไข่ต้มยางมะตูมมากินคู่กันได้ด้วยนะครับ 
สั่งโอเลี้ยงมาลองแบบแก้วเล็ก 10 บาท ผลคือ หวานสุดๆ